open-index/open-wikipedia-markdown huggingface dataset:
Salibandyn C2-poikien SM-sarja

**C2-poikien SM-sarja** on Suomen Salibandyliiton järjestämä C2-poikien korkein sarjataso. SM-sarja pelataan valtakunnallisena 16 joukkueen sarjana. C2-pojat on poikien ensimmäinen ikäluokka, jossa pelataan Suomenmestaruudesta.

C2-poikien SM-sarjan joukkueet kaudelle 2018-2019 selviävät elo-syyskuussa järjestettävissä SM-karsinnoissa.

## Sarjajärjestelmä
### Runkosarja
C2-poikien SM-sarja pelataan kahdessa 8 joukkueen lohkossa. Runkosarjan ensimmäiset 8 ottelua pelataan toisen lohkon joukkueita vastaan turnausmuotoisesti. Peliaika näissä otteluissa on 3 x 15 minuuttia juoksevaa peliaikaa. Sen jälkeen joukkueet pelaavat kaksi kertaa oman lohkonsa joukkueita vastaan. Nämä ottelut pelataan yksittäisinä otteluina, joissa peliaika on 3 x 20 minuuttia tehokasta peliaikaa.

### Pudotuspelit
Kummankin lohkon 3 parasta jatkavat puolivälieriin. Lohkon neljännet karsivat paikasta pudotuspeleihin aluesarjojen kahta parasta joukkuetta vastaan. Karsintaotteluiden voittajat etenevät puolivälieriin.

Puolivälierien voittajat jatkavat välieriin, joiden voittajat kohtaavat finaaleissa ja häviäjät pelaavat pronssiottelun. Puolivälierät, välierät ja finaalit pelataan paras kolmesta -ottelusarjoina.

## Joukkueet 2019–2020

**Lohko A**
* **[[Salibandy Club Classic|Classic]]**, Tampere
* **[[Westend Indians|Indians]]**, Espoo
* **[[Koovee (salibandy)|KOOVEE]]**, Tampere
* **[[Esport Oilers|Oilers NG]]**, Espoo
* **[[Oulun Luistinseura (salibandy)|OLS]]**, Oulu
* **[[Papas (urheiluseura)|Papas]]**, Kajaani
* **SB Heinola**, Heinola
* **[[Salibandyseura Welhot|Welhot]]**, Kuopio

**Lohko B**
* **[[EräViikingit|EräViikingit Pohjoinen]]**, Helsinki
* **[[Tampereen Ilves (salibandy)|Ilves]]**, Tampere
* **[[FBT Karhut|Karhut]]**, Pori
* **[[NST]]**, Lappeenranta
* **[[O2-Jyväskylä|O2-JKL]]/[[Muuramen Yritys|MuurY]]**, Jyväskylä
* **SBS Masku/[[SBS Wirmo]]**, Masku
* **[[Tikkurilan Tiikerit|Tiikerit]]**, Vantaa
* **[[TPS Salibandy|TPS]]**, Turku

## Katso myös
* A-poikien I-divisioona
* B-poikien SM-sarja
* B-poikien 1. divisioona
* C1-poikien SM-sarja
* C1-poikien 1. divisioona

## Lähteet
* http://salibandy.fi/kilpailu/valtakunnalliset-sarjat/c2-pojat/
Salibandyn C1-poikien SM-sarja

**C1-poikien SM-sarja** on Suomen Salibandyliiton järjestämä C1-poikien korkein sarjataso. Sarja pelataan yhdessä 12 joukkueen lohkossa. Ottelut pelataan yksittäisinä.

## Sarjajärjestelmä
Runkosarja pelataan kaksinkertaisena, eli jokainen joukkue pelaa 22 ottelua. Peliaika kaikissa otteluissa on 3 x 20 minuuttia tehokasta peliaikaa. Erätauko kestää 12 minuuttia. Runkosarjan jälkeen 1.-6. sijoittuneet jatkavat pudotuspeleihin, 7.-8. sijoittuneet karsivat pudotuspeleihin pääsystä.

### Pudotuspelit
Runkosarjan 1.-6. sijoittuneet ja kaksi pudotuspelikarsinnoista tulevaa joukkuetta pelaavat pudotuspelit. Joukkueet aloittavat puolivälieristä, joiden voittajat etenevät välieriin. Välierien voittajat kohtaavat finaaleissa ja häviäjät pelaavat pronssiottelun.

Puolivälierät, välierät ja finaalit pelataan paras kolmesta järjestelmällä.

## Pudotuspelikarsinnat
Pudotuspelikarsinnoissa ratkaistaan viimeiset kaksi SM-sarjan pudotuspelipaikkaa. Karsinnat pelataan kahdessa vaiheessa turnausmuotoisina.

### 1. vaihe
Ensimmäinen vaihe pelataan aluesarjajoukkueiden parhaimmiston kesken 16.-17.3.2019. Joukkueet jaetaan kahteen neljän joukkueen lohkoon, joissa pelataan yksinkertainen sarja. Lohkojen voittajat pelaavat vastakkain pääsystä 2. vaiheeseen.

### 2. vaihe
Toinen vaihe pelataan 23.-24.3.2019. 2. vaiheessa mukana 1. vaiheen voittajan lisäksi 1. divisioonasta 1. ja 2. sekä 1. pudotuspelien voittaja ja SM-sarjasta 7. ja 8.

**Otteluparit:**

(ottelu 1) 1. divarin 1. - 1. vaiheen voittaja(ottelu 2) 1. divarin 2. - 1. divarin pudotuspelien voittaja

(ottelu 3) SM-sarjan 7. - ottelun 2 voittaja
(ottelu 4) SM-sarjan 8. - ottelun 1 voittaja

Otteluiden 3 ja 4 voittajat etenevät SM-sarjan pudotuspeleihin.

## Joukkueet 2019–2020

* **[[Salibandy Club Classic|Classic]]**, Tampere
* **[[EräViikingit]]**, Helsinki
* **[[PSS]]**, Porvoo
* **[[Esport Oilers|Oilers NG]]**, Espoo
* **[[Oulun Luistinseura (salibandy)|OLS]]**, Oulu
* **[[Merikoski SBT]]**, Oulu
* **[[Pirkkalan Pirkat|Pirkat]]**, Pirkkala
* **[[LASB|LASB ed.]]**, Lahti
* **[[TPS Salibandy|TPS]]**, Turku
* **[[Westend Indians|Indians]]**, Espoo
* **[[Steelers]]**, Hämeenlinna
* **SBS Masku/[[SBS Wirmo]]**, Masku

## Lähteet
* http://salibandy.fi/uutiset/salibandyliiton-uutiset/kausi-kaynnistyi-junioreiden-karsinnoilla/
* http://salibandy.fi/kilpailu/valtakunnalliset-sarjat/c1-pojat/
Salibandyn C1-poikien 1. divisioona

**C1-poikien 1. divisioona** on Suomen Salibandyliiton järjestämä C1-poikien toiseksi korkein sarjataso. Sarjaan pääsee valtakunnalisten karsintojen 12 parasta joukkuetta, jotka eivät päässeet SM-sarjaan.

1. divisioonalla on kolme paikkaa maaliskuussa pelattaviin SM-sarjan pudotuspelikarsintoihin. Suoraan karsintoihin pääsee kaksi ensimmäistä ja joukkueet sijoilta 3.–6. pelaavat divisioonan pudotuspelit viimeisestä karsintapaikasta.

Sarjan hallitseva mestari on ÅIF/PSS, joka voitti pudotuspelikarsintojen viimeisessä vaiheessa SM-joukkue Karhut ja eteni näin SM-sarjan puolivälieriin.

Koovee ja Steelers varmistivat seurarankingin pisteillä paikkansa B-poikien SM-karsintaan. Nämä joukkueet pelaavat siis kaudella 2019–2020 vähintään B-poikien 1. divisioonaa.

## Sarjajärjestelmä
### Runkosarja
Runkosarja pelataan kaksinkertaisina, eli jokainen joukkue pelaa 22 ottelua. Runkosarjan 2 parasta etenevät runkosarjan päätteeksi SM-sarjan pudotuspelikarsintoihin. Joukkueet sijoilla 3.-6. pelaavat pudotuspelit.

### Pudotuspelit
1. divisioonan pudotuspelit pelataan turnausmuotoisena paras yhdestä -järjestelmällä. Pudotuspelien ensimmäisessä vaiheessa ottelut parit ovat 3. vs 6. ja 4. vs 5.

Otteluiden voittajat etevät toiselle kierrokselle. Toisen kierroksen voittajat jatkaa SM-sarjan pudotuspeleihin.

## Joukkueet 2019–2020

* **[[Happee]]**, Jyväskylä
* **[[Seinäjoen Peliveljet|SPV]]**, Seinäjoki
* **[[O2-Jyväskylä|O2-JKL]]/[[Muuramen Yritys|MuurY]]**, Jyväskylä
* **[[Nibacos]]**, Kokkola
* **[[Nokian KrP]]**, Nokia
* **[[Sudet (urheiluseura)|Sudet SB]]**, Kouvola
* **TuSBy/Panthers**, Tuusula
* **[[Salibandy Club Classic|Classic Red]]**, Tampere
* **[[Blackbirds United|Blackbirds Musta]]**, Kerava
* **[[SalBa]]**, Rauma
* **[[M-Team]]**, Helsinki
* **[[FBT Karhut|Karhut]]**, Pori

## Lähteet
* http://salibandy.fi/kilpailu/valtakunnalliset-sarjat/c1-pojat/
Dario Cerrato

**Dario Cerrato** (s. 28. syyskuuta 1951) on italialainen entinen ralliautoilija. Hän kilpaili rallin MM-sarjassa vuosina 1974–1993. Cerrato ei kertaakaan ajanut täyttä MM-sarjaa vaan lähinnä Italian MM-rallissa ja satunnaisesti muutamissa muissa Etelä- ja Keski-Euroopan kisoissa. Kauden 1981 Cerrato ajoi Fiatin tehdastallin kuljettajana kolmessa kilpailussa sijoittuen Sanremon ralli 1981 San Remossa kahdeksanneksi. Kaudelle 1985 Cerrato sai paikan Lancian satelliittitalli Jolly Clubissa, jonka väreissä hän ajoi koko loppu-uransa. Parhaiksi saavutuksiksi jäivät kolmannet sijat Sanremon rallissa 1988 ja 1991.

Rallin EM-sarjassa Cerrato voitti kaksi mestaruutta vuosina 1985 ja 1987. Lisäksi hän voitti Italian rallimestaruuden kaikkiaan kuusi kertaa – vuosina 1985, 1986, 1988, 1989, 1990 ja 1991

## Lähteet
Efraim Jacobson

**Georg David Efraim Jacobson** (27. kesäkuuta 1872 Helsinki – 15. kesäkuuta 1938 Båstad, Ruotsi) oli suomalainen lyseon lehtori ja oppikirjojen tekijä. 

Jacobsonin vanhemmat olivat kamreeri Victor Napoleon Jacobson ja Gustava Theresia Wallenstråle. Hän pääsi ylioppilaaksi 1891 Helsingin suomalaisesta normaalilyseosta ja valmistui Helsingin yliopistosta filosofian kandidaatiksi ja maisteriksi vuonna 1900.

Jacobson oli opettajana Helsingin suomalaisessa normaalilyseossa vuodesta 1901 alkaen ja toimi viimeksi vanhempana lehtorina 1919–1938. Hän laati useita ruotsin kielen oppikirjoja.

Efraim Jacobson oli naimisissa vuodesta 1911 Hélène Rotkirchin kanssa.

## Teoksia
* *Svensk läsebok för elementarläroverken*. WSOY 1912, 21. painos 1953
* *Ruotsalaisen lukemiston sanasto. 1*. WSOY 1913, 21. painos 1955
* *Ruotsinkielen alkeiskirja - Svensk elementarbok*. WSOY 1915, 14. uud. painos 1930, 31. painos 1947
* *Ruotsinkielen alkeiskirjan sanaluettelo*. WSOY 1921
* *Ruotsin kielen alkeiskirja. 1. osa* ; uusinut ja lukukappaleisiin liittyvän kieliopin ja harjoitustehtävät laatinut Helmi Fröberg. WSOY 1947, 8. painos 1957
* *Ruotsin kielen alkeiskirja. 2. osa* ; uusinut ja lukukappaleisiin liittyvän kieliopin ja harjoitustehtävät laatinut Helmi Fröberg. 2. painos WSOY 1950, 5. laajennettu painos 1955

## Lähteet
Karma Revero

**Karma Revero** on ylellinen sähköauto, jota Karma Automotive valmistaa Moreno Valleyssa, Kaliforniassa. Se on uudistettu versio Suomessa valmistetusta Fisker Karmasta.
 

## Lähteet
Kanadan Grand Prix 2018

**Kanadan Grand Prix 2018** (virallisesti **Formula 1 Grand Prix Heineken du Canada 2018**) oli Formula 1 -kauden  seitsemäs osakilpailu, joka ajettiin 10. kesäkuuta Circuit Gilles-Villeneuven osittaisella katuradalla Montrealissa Kanadassa.

Kilpailun voitti Ferrarin Sebastian Vettel.

## Viikonlopun aikataulu ja sää

## Tulokset
### Aika-ajot

### Kilpailu

## Muuta
* Fernando Alonson 300. kilpailuviikonloppu.
* Sebastian Vettelin 50. voitto.
* Ruutulippua heilutettiin kierroksella 69, kierros ennen kilpailun aiottua loppua. Virhe ei vaikuttanut sijoituksiin, mutta nopeimman kierroksen ajaja vaihtui Daniel Ricciardosta tallikaveri Max Verstappeniin.

## Sijoitukset kilpailun jälkeen

***Huom!**: Vain viiden parhaan sijoitukset sisällytetty.

## Lähteet
Odotusta Pariisissa

**Odotusta Pariisissa** on Juha Tikan säveltämä  ja Hectorin osaksi suomen ja osaksi englannin kielellä sanoittama laulu. Sen on levyttänyt Juha Tikan vaimo, näyttelijä-laulaja Susanna Haavisto. Laulu julkaistiin vuonna 1992 sekä Haaviston albumilla *[[Miksi?]]* että singlenä. Singlen B-puolella on Esa Kaartamon säveltämä ja Haaviston sanoittama ”Robin Hood”.

Ranskalaistyyliseksi sovitettu laulu kertoo naisesta, joka alkaa pariisilaisen hotellin baarissa kertoa tarinaansa ventovieraalle. Hän on naimisissa, mutta on jo kymmenenä vuonna tullut tiettynä päivänä tähän hotelliin tapaamaan erästä miestä, joka on myös tahollaan naimisissa. Tänä iltana miestä ei kuulu, ja nainen alkaa jo menettää toivoaan. Laulu on saanut alkunsa Hectorin kuulemasta tositarinasta, joka sijoittui Ateenaan. Laulun tapahtumapaikaksi valittiin lopulta Pariisi, sillä se herättää enemmän romanttisia mielikuvia ja Haavisto ei ollut käynyt Ateenassa. Tästä syystä kappaleesta tuli hyvin ranskalaishenkinen.

Kappaleesta on tullut yksi Haaviston tunnetuimmista levytyksistä, jota hän on esittänyt myös konserteissaan. Laulu on myös ihailluimpia Hectorin sanoittamia lauluja. Säveltäjä Tikka on leikillään vähätellyt laulua ”köyhän miehen Piafiksi”. Laulu on julkaistu myös kokoelma-albumilla *Kaksi lensi yli käenpesän – Helmiä Hectorin laulukirjasta* (2012), joka sisältää otteita Hectorin sanoitustuotannosta. Tapani Perttu levytti kappaleen albumilleen *[[Oon sun mies (albumi)|Oon sun mies]]* vuonna 2009.

## Muusikot
* Susanna Haavisto – laulu
* Esa Kotilainen – harmonikka
* Esa Helasvuo – piano
* Jarmo Nikku – kitara
* Juha Tikka – kontrabasso

## Lähteet
Denis Marconato

**Denis Marconato** (s. 29. heinäkuuta 1975 Treviso) on italialainen kilpauransa päättänyt koripalloilija, olympiamitalisti ja Euroopan mestari.

## Pelaajaura
### Seurajoukkueet

Sentterinä pelannut Marconato voitti urallaan muun muassa Italian mestaruuden vuosina 1997, 2002, 2003 ja 2010, Italian cup-mestaruuden vuosina 1995, 1997, 2000, 2003, 2004, 2005 ja 2010, Italian supercup-mestaruuden vuosina 1998, 2001, 2002 ja 2009, Espanjan cup-mestaruuden vuonna 2007 ja Saporta cupin vuosina 1995 ja 2000.

### Maajoukkueet

Marconato kuului Italian miesten maajoukkueseen sen voittaessa olympiahopeaa Ateenassa 2004, Euroopan mestaruuden Ranskassa 1999, EM-hopeaa Espanjassa 1997 ja EM-pronssia Ruotsissa 2003. Hän edusti Italiaa myös Sydneyn kesäolympialaisissa 2000, missä Italia oli viides, vuoden 2006 MM-kilpailuissa ja vuosien 2001, 2005 ja 2007 EM-kilpailuissa.

## Lähteet
* Profiili  Legabasket.it 
* Profiili  Liga ACB 
* Profiili Euroliiga 
* Denis Marconato Europe Stats Basketball-Reference.com 
* Denis Marconato Bio, Stats, and Results Olympics at Sports-Reference.com 

### Viitteet

## Aiheesta muualla

* Profiili FIBA Archive
Tom Thomson

**Thomas John ”Tom” Thomson** (5. elokuuta 1877 Claremont, Ontario – 8. heinäkuuta 1917 Algonquin Provincial Park, Ontario) oli kanadalainen taidemaalari. Hän oli Group of Seveniksi yhdistyneen taiteilijajoukon varhainen innoittaja. Luonto on keskeisessä osassa hänen taiteellisessa tuotannossaan, ja hänen merkittäviä maalauksiaan ovat *The West Wind* (1917) ja *Jack Pine* (1916–1917). Hän kuoli epäselvissä olosuhteissa, mutta todennäköisesti tapaturmaisesti.

## Lähteet
Rapla (täsmennyssivu)

**Rapla** tarkoittaa muun muassa seuraavaa:
* Rapla, kaupunki Virossa, vuosina 1993–2002 itsenäinen kaupunki, vuodesta 2002 epäitsenäinen kaupunki ja Raplan kunnan osa
* Raplan kunta, kunta Raplamaalla (2017–)
* Raplan kunta, entinen kunta Raplamaalla (–2017)
* Raplamaa, *Raplan maakunta*, hallinnollinen maakunta.
Coredump

**Coredump** ja **segmentation fault** ovat nimityksiä tietokoneohjelman kaatumiselle, jossa ohjelman suoritus pysäytetään ja ohjelma poistetaan suoritusmuistista. Tähän liittyy usein kaatumiseen liittyvien tietojen tallettaminen kuten pinon ja rekisterien arvojen talletus *dump*-tiedostoon ohjelmointivirheen jäljityksen ja korjaamisen avuksi. Talletettua tiedostoa käytetään debuggeriohjelmassa.

Nimitys *coredump* juontaa juurensa ferriittirengasmuistin käyttöön varhaisissa tietokoneissa. *Segmentation fault* käytetään myös tarkemmassa tapauksessa muistialueen ylitykseen viittavassa vikatilanteessa.

Unix- ja Unixin kaltaiset käyttöjärjestelmät kirjoittavat tyypillisesti `core`-nimiseen tiedostoon kun taas Windows kirjoittaa `minidump`-tiedostoon.

## Lähteet

## Aiheesta muualla
* man pages section 4: File Formats 
* CORE(5) 
* [MINIDUMP_HEADER structure](https://msdn.microsoft.com/en-us/library/ms680378(VS.85).aspx)
Sampson

**Sampson** voi tarkoittaa seuraavia:

## Sukunimenä

* Cesár Sampson (s. 1983), itävaltalainen laulaja ja lauluntekijä
* Daz Sampson (s. 1974), englantilainen rap-laulaja ja tanssimusiikkituottaja
* Doug Sampson (s. 1957), englantilainen muusikko, Iron Maiden -yhtyeen jäsen
* George Sampson (s. 1993), englantilainen tanssija
* Mark Sampson (s. 1982), walesilainen jalkapalloilija ja valmentaja
* Nikos Sampson (1935–2001), kyproslainen poliitikko ja lehtimies, lyhytaikainen presidentti 1974
* Peggie Sampson, alk. *Margaret Sampson* (1912–2004), skotlantilais-kanadalainen gambisti, sellisti ja musiikkipedagogi
* Ralph Sampson (s. 1960), yhdysvaltalainen koripalloilija
* Ryan Sampson (s. 1985), englantilainen näyttelijä
* Tony Sampson (s. 1978), kanadalainen näyttelijä
* Will Sampson (1933–1987), yhdysvaltalainen näyttelijä ja taidemaalari

## Etunimenä
* Sampson Cudjoe (s. 1988), ghanalainen jalkapalloilija

## Muita merkityksiä

* Sampson, Englannin Bedfordshiressä 1846 syntynyt, suurin koskaan tunnettu hevonen
Bugiseurantaohjelma

**Bugiseurantaohjelma** tai **virheenseurantaohjelma** (puhekielessä toisinaan myös *bug-trakkeri*) on sovellusohjelma, joka on tarkoitettu laadunhallinnassa ohjelmointivirheiden tai muiden puutteiden raportointiin ja seurantaan ohjelmiston elinkaaren aikana. Virheet voidaan tyypillisesti kohdentaa tietylle ohjelmalle tai sen komponentille tai muuhun liittyvään osa-alueeseen kuten ohjelman dokumentaatioon. Verkkoselainpohjaiset seurantaohjelmat ovat tyypillisiä tiedon jakamiseen sovelluksen kehittäjien ja testaajien sekä projektin hallinnan kesken. Tyypillisesti seurantaohjelmassa on jonkinlainen tietokanta, jonne tiedot talletetaan.

Seurantatyökalu voi olla oma sovelluksensa kuten Bugzilla tai integroituna osaksi suurempaa kokonaisuutta kuten jatkuvan integraation palvelimeen.

Hajautetut seurantamenetelmät ovat yksi kehityshaara, jossa ohjelmointivirheiden tiedot eivät ole keskitetyssä palvelussa vaan seuraavat lähdekoodin mukana versionhallintajärjestelmässä.

Seurantaohjelma ei sisällä toimintoja virheen jäljitykseen ja sitä ei käytetä virheen diagnostiikassa vaan tässä tarkoituksessa on käytössä debuggeri.

## Seurattavat tiedot
Seurattavia tietoja ovat esimerkiksi:
* ohjelman versio: onko ohjelmointivirhe uusi vai onko se ollut jo aikaisemmin mutta ei ole havaittu
* komponentti: kohdistuuko ohjelmointivirhe käyttöliittymään, toimintalogiikkaan tai muuhun osaan
* miten vika ilmenee: onko kyseessä tiedon virheellisyys vai ohjelman kaatuminen
* miten vian saa toistettua: vian toistaminen testauksessa jotta voidaan tarkistaa että se ei enää toistu
* mikä oli odotettu tulos: mitä olisi pitänyt tapahtua oikeassa toiminnassa
* lisätiedot kuten logitiedostot tai coredump-tiedostot, joilla vikaa voidaan jäljittää

Ohjelmointivirheen kriittisyydellä voi olla useita tiloja kuten:

* *blocker*: estää ohjelman normaalin käytön
* *major*: ohjelmaa voidaan käyttää mutta aiheuttaa huomattavia ongelmia
* *minor*: kauneusvirhe, kuten tekstin rivittyminen

Ohjelmointivirheen voi olla useita tiloja sen elinkaaren aikana:

* raportoitu
* selvityksen alla
* korjauksen alla
* testattavana
* ratkaistu
* epävalidi: jos tiedot eivät ole riittäviä ongelman ratkaisemiseen; ohjelmointivirhettä ei voida toistaa; tai kyseessä on ohjelman normaalia toimintaa

Seurattavat tiedot ja menetelmät riippuvat käytetystä ohjelmasta, alustasta ja projektinkäytännöstä sekä ryhmäkoosta: pienelle ohjelmalle ei välttämättä tarvita samoja tietoja kuin suurelle.

## Lähteet

## Aiheesta muualla

* How to Report Bugs Effectively
Laulu kuolleesta rakastetusta

**Laulu kuolleesta rakastetusta** on Kaj Chydeniuksen säveltämä ja Marja-Leena Mikkolan sanoittama laulu elokuvasta *[[Käpy selän alla]]* (1966). Laulu alkaa sanoilla ”Minä kuljen yksinäin, on kuollut rakastettuni”.

Elokuvassa teemaa kuullaan useina eri versioina: Otto Donnerin studio-orkesterisovituksena, Chydeniuksen pianoteemana, Chydeniuksen laulamana sekä Kirsti Wallasvaaran esittämänä huuliharpun ja studio-orkesterin säestyksellä. Huuliharppua soittaa kuvassa Eero Melasniemi mutta todellisuudessa ääniraidalla Kaarlo Reinikainen.

Laulun ovat levyttäneet Kaj Chydenius (1966), Anki Lindqvist (1967), Kaisa Korhonen (1969), Kristiina Halkola (1973 ja 1975), Maarit Hurmerinta (1973), Seija Simola (1979, albumi *[[Katseen kosketus]]*) ja Pepe Willberg (1999).

## Lähteet
Sanremon ralli 1973

**Sanremon ralli 1973** oli MM-rallikauden 1973 10. osakilpailu, joka ajettiin osin soralla, osin kestopäällysteellä yhteensä 369,3 EK-kilometrin pituisena. Rallin kilpailukeskuksena toimi Sanremon kaupunki Italiassa. Kilpailu ajettiin 10. lokakuuta – 13. lokakuuta välisenä aikana. Kilpailu oli järjestyksessään 15. Sanremon ralli.

Rallin voittoon ajoi ranskalaispari Jean-Luc Thérier & Jacques Jaubert ajokkinaan Alpine-Renault A110 1800. Toiseksi sijoittui italialaispari Maurizio Verini & Angelo Torriani Fiat 124 Abarth Rallyella. Kolmanneksi ajoivat ranskalaiset Jean-Pierre Nicolas & Michel Vial niin ikään Renault-Alpinella.

## Tulokset
Lähde: 

## Lähteet
Attilio Demaría

**Atilio José Demaría** (ital. **Attilio Demaría**) (19. maaliskuuta 1909 Buenos Aires, Argentiina – 11. marraskuuta 1990 Haedo) oli italiais-argentiinalainen jalkapalloilija. Demarían pelipaikka oli hyökkääjä. Hän saavutti urallaan jalkapallon maailmanmestaruuden vuonna 1934. Hän pelasi maailmanmestaruuskilpailuissa yhteensä kaksi ottelua tekemättä niissä maaliakaan. Italian maajoukkueessa Demaría pelasi 13 ottelua tehden niissä kolme maalia. Hän edusti myös Argentiinan maajoukkuetta kolmen ottelun verran. Hän edusti seurajoukkueurallaan useita eri argentiinalaisia ja italialaisia seuroja, mutta suurimman osan urastaan hän pelasi Inter Milanissa.

## Lähteet
Borel

**Borel** on muun muassa seuraavien henkilöiden sukunimi:

* Émile Borel (1871–1956), ranskalainen matemaatikko ja poliitikko
* Felice Borel (1914–1993), italialainen jalkapalloilija
* Yannick Borel (s. 1988), ranskalainen kalpamiekkailija ja maailmanmestari
Rakastan sinua, elämä

**Rakastan sinua, elämä** (tai kertosäkeen mukaan **Rakastan elämää**) on neuvostoliittolainen hitaan marssin tahtiin kulkeva laulu, joka alkaa suomeksi sanoin ”Päättyy yö, aamu saa...”. Sen on säveltänyt Eduard Kolmanovski runoilija Konstantin Vanšenkinin runoon.

Suomessa laulusta tuli erittäin suosittu Kauko Käyhkön levytyksenä vuodelta 1963. Suomenkielisen tekstin on tehnyt Pauli Salonen. Virolainen Georg Ots ehti levyttää kappaleen suomeksi Jaakko Borgin sovittamana jo vuotta ennen Käyhköä, mutta levytys ei saanut suurta julkisuutta. Laulu huomattiin vasta kun Kauko Käyhkö lauloi sen televisiossa, ja pian Käyhkö kutsuttiin levyttämään se, tälläkin kertaa Jaakko Borgin sovituksena. Singlejulkaisu sai kultalevyn 1972, ja se oli vielä vuonna 2018 Suomen kaikkien aikojen 16:nneksi myydyin kotimainen single noin 30&nbsp;000 kappaleen myyntimäärällään.

Laulun historia alkaa vuodesta 1956, kun suosittu näyttelijä ja laulaja Mark Bernes luki Konstantin Vanšenkinin elämänylistystä huokuvan runon *[[Komsomolskaja Pravda]]sta*. Bernes otti yhteyttä runoilijaan ja sanoi haluavansa teettää runosta laulun. Vanšenkin oli aluksi vastahakoinen, mutta hanke eteni kun Bernes otti yhteyttä säveltäjä Eduard Kolmanovskiin.

Alkuperäinen venäjänkielinen teksti puhuttelee elämää yksikön toisessa persoonassa (*sinä, sinua*) kuten laulun virallinen suomenkielinen nimikin, mutta suomenkielisessä tekstissä elämää rakastetaan kolmannessa persoonassa. Venäläisteksti käy läpi 1950-luvun neuvostoliittolaisia sosialistisia arvoja, kuten perheen merkitystä, pyyteetöntä ystävyyttä ja toisen maailmansodan voittoa, kun taas Pauli Salosen suomennos on etenkin keskiosaltaan sävyltään tummempi, kun päivä ei enää anna parasta loistetta eikä ystävä tuo lohtua.

Laulusta tuli erittäin suosittu 1950-luvun Neuvostoliitossa ja 1960-luvun alun Suomessa. Muun muassa kosmonautti Juri Gagarin nimesi sen suosikkikappaleekseen, ja Martti Ahtisaari lauloi sitä presidentinvaalin voiton ratkettua 1994.

Suomeksi laulun ovat Käyhkön ja Georg Otsin lisäksi levyttäneet ainakin Tamara Lund (1963), Mauno Kuusisto (1965), Teijo Joutsela (1971), Reijo Frank (1976), Tapio Rautavaara (1976), Pasi Kaunisto (1977), Ossi Ahlapuro (1980), Arja Saijonmaa (1981) ja Viktor Klimenko (2012). Kuoroversiona sen ovat levyttäneet muun muassa Aikamiehet (1991) ja instrumentaaliversioina Ossi Runne (1963), The Sounds (1965), Francis Goya (1980) ja Jörgen Petersen (1981).

2020 Oulun poliisilaitokselta tenori Petrus Schroderus lauloi laulun YouTubeen ja sai yli 2 miljoonaa katsojaa.

## Lähteet
L’amore è un attimo

**L’amore è un attimo** on Massimo Ranierin esittämä kappale, joka edusti Italiaa vuoden 1971 Eurovision laulukilpailussa Irlannin Dublinissa.  

Kappale sijoittui Euroviisuissa viidenneksi 91 pisteellä.

## Lähteet
Nongo-Souala

**Nongo-Souala** on maalaiskunta ja sen keskuskylä Sikasson alueen Sikasson piirissä Malissa. Se sijaitsee 60 kilometriä Sikassosta pohjoiseen. Kunnassa on 10&nbsp;000 ja kylässä 5&nbsp;400 asukasta (vuonna 2009).

Nongo-Soualan kunta rajoittuu idässä ja etelässä Sikasson piirin Danderesson, lännessä Klélan ja pohjoisessa Koutialan piirin Diouradougou Kafon kuntiin. Se on pinnanmuodostukseltaan etupäässä tasankoa. Tärkeimmät vesistöt ovat Banifing ja sen sivujoki Lotio. Seutu kuuluu Sudanin ilmastovyöhykkeeseen.

Kuntaan kuuluu neljä kylää. Asukkaat ovat samoja, senufoja, miniankoja, dogoneja, boboja, fulbeja, mandinkoja ja moseja.

Paikallisia elinkeinoja ovat maanviljely, karjanhoito, keräily ja kaupankäynti. Tärkeimmät viljelykasvit ovat puuvilla, hirssi, durra ja maissi. Kotieläimiä ovat naudat, lampaat, vuohet ja aasit.

## Lähteet
Mark Bernes

**Mark Naumovitš Bernes** (Ма́рк Нау́мович Берне́с, oik. *Mark Naumovitš Neumann*, 1911–1969) oli ukrainalaissyntyinen neuvostoliittolainen näyttelijä ja laulaja.

Bernes syntyi juutalaisperheeseen Ukrainassa 1911. Kun poika oli kolmen vanha, perhe muutti Harkovaan, jossa isä myi käytettyjä vaatteita. Teini-ikäisenä Bernes osallistui paikallisen teatterin toimintaan, ja teatterin ohjaaja kannusti häntä eteenpäin. Bernes muutti Moskovaan ja alkoi saada rooleja, joissa henkilöityi sodan kokeneen sukupolven miesten maailma. Parhaat säveltäjät ja sanoittajat tarjosivat hänelle myös teoksiaan laulettaviksi.

Bernesin laulamista kappaleista tulivat Suomessakin tunnetuiksi muun muassa Nikita Bogoslovskin säveltämä ”Tumma on yö” (Tiomnaja notš) ja Eduard Kolmanovskin säveltämä ”Rakastan sinua, elämä”. Erään tunnetuimman laulunsa *[[Kurjet (laulu)|Kurjet]]* Bernes ehti levyttää vähän ennen kuin kuoli keuhkosyöpään 58-vuotiaana 1969.

Bernes sai monia palkintoja, muun muassa Stalin-palkinnon 1951 ja Neuvostoliiton kansantaiteilijan arvon 1965.

## Elokuvarooleja
Lähde:
*1937: Kaivostyöläisiä (*Šahtjory*) – Krasovski
*1938: Kiväärimies (*Tšelovek s ružjom*) – Kostja Zhigulev
*1940: Suuri elämä (*Bolšaja žizn*) – Petuhov
*1942: Tie tähtiin (*Doroga k zvjozdam*) – kenraali Kozhuharov
*1943: Kaksi toverusta (*Dva boitsa*) – Arkadi Dzjubin
*1944: Ratkaiseva hetki / Suuri käänne (*Veliki perelom*) – Minutka
*1946: Suuri elämä II (*Bolšaja žizn* 2) – insinööri Petuhov
*1948: Kolmas isku (*Treti udar*)
*1951: Tulisydän (*Taras Ševtšenko*)
*1952: Orjameri (*Maksimka*) – laivan lääkäri
*1953: Seikkailu myrsky-yössä (*Ogni na reke*) – kapteenin vanhempi apulainen
*1954: Jäämeren urhot (*More studjonoje*) – Oklandnikov
*1956: Rikos N 306 (*Delo no. 306*) – Gradov
*1954: Varamies (*Zapasnoi igrok*) – Kolomjagin
*1954: Myrskyn poika / Rohkeuden koulu (*Škola mužestva*) – Afanasi Tšubuk

## Lähteet
Pertti Vakkilainen

**Pertti Vakkilainen** (s. 19. elokuuta 1945 Lieksa) työskenteli Teknillisen Korkeakoulun vesitalouden professorina 1982–2009. Korkeakoulun rakennus- ja ympäristötekniikan osaston johtajana hän toimi tästä ajasta 12 vuoden ajan. Tasavallan Presidentti nimitti 1992 hänet korkeimman hallinto-oikeuden yli-insinöörineuvoksen, sittemmin ympäristöasiantuntijaneuvoksen sivutoimiseen virkaan, jota hän hoiti 1992–2012.

## Ura
Ennen nimitystään TKK:n professoriksi Vakkilainen hoiti Oulun yliopiston vesirakentamisen apulaisprofessuuria 1978–1981.  Haihduntaa ja maanpinnan energia- ja vesitasetta käsittelevän väitöskirjansa Vakkilainen viimeisteli kesällä 1981 Wageningenissa, Hollannissa. Professori R.A. Feddes toimi väitöstyön ohjaajana. Vakkilainen toimi vierailijana Cornell-yliopistossa USA:ssa 1987–1988 ja Wienin teknillisessä yliopistossa Itävallassa 1994–1995.

Vakkilaisen merkittävimmät tutkimukset käsittelevät hydrologiaa, erityisesti haihduntaa ja maaperän vesiä sekä sadanta-valuntatapahtuman mallintamista. Hän organisoi professori Pentti Kaiteran toimesta aloitettujen pienillä hydrologisilla valuma-alueilla vuosina 1931–1958 tehtyjen havaintojen tallentamisen ja käytti näitä havaintosarjoja muun muassa tulvien ja kuivakausien toistuvuuksien analysoimisessa. Vakkilaisen vesiensuojelututkimukset keskittyvät salaojituksen, erityisesti säätösalaojituksen vaikutukseen peltoalueilta tapahtuviin ravinnehuuhtoutumiin ja taajama-alueiden hulevesien hallintaan. Monissa tutkimuksissaan Vakkilainen pyrkii vastaamaan kysymykseen ”Riittääkö maailmassa vesi”.

Vakkilainen on osallistunut usean vesitaloutta käsittelevän oppikirjan laadintaan. 1990-luvulla hän lisäsi Teknillisessä korkeakoulussa annettuun vesitalouden opetukseen luonnonmukaista vesirakentamista ja globaaleja vesikysymyksiä käsittelevät kurssit.

## Käyrätorvensoittaja
Vakkilainen aloitti käyrätorven soiton Lieksan Poikasoittokunnassa vuonna 1962. Aloittaessaan opiskelunsa Teknillisessä korkeakoulussa hän liittyi Polyteknikkojen orkesteriin. Sittemmin hän on soittanut käyrätorveaan jokseenkin kaikissa Pääkaupunkiseudun ja Uudenmaan amatööriorkesterissa kuten Ylioppilaskunnan soittajissa ja Kirkkonummen kamariorkesterissa.

## Luottamustehtäviä
Pertti Vakkilainen on toimi vuodet 1988-2013 Sven Hallinin tutkimussäätiön puheenjohtajana. Vuosina 2000–2002 Vakkilainen oli Suomen Rakennusinsinöörien Liiton hallituksen jäsen ja hän on RIL:n kunniajäsen. Salaojituksen Tukisäätiön puheenjohtajana Vakkilainen toimi vuodet 2004–2012, Oulun yliopiston Professori Pentti Kaiteran rahaston puheenjohtajana vuodet 2006–2013 ja Lemminkäinen Oyj:n Oskari Vilamon rahaston puheenjohtajana vuodet 2012–2016. Espoon musiikkiopiston johtokunnan jäsen Vakkilainen oli vuodet 1994–2005.

## Lähteet

## Aiheesta muualla
*Vakkilaisten sukuseura
*Sven Hallinin tutkimussäätiö
Benkadi (Sikasson alue)

**Benkadi** on maalaiskunta Sikasson alueen Sikasson piirissä Malissa. Sen keskuskylä Kougoba sijaitsee 105 kilometriä Sikassosta luoteeseen. Kunnassa on 8&nbsp;000 ja keskuskylässä 2&nbsp;500 asukasta (vuonna 2009).

Benkadin kunta rajoittuu koillisessa Sikasson piirin Dembelan, idässä Blendion, etelässä Watenin, lounaassa Bougounin piirin Wolan ja luoteessa Koulikoron alueen Dioïlan piirin Niantjilan kuntiin. Maisemaa leimaavat ylängöt ja kukkulat. Tärkein vesistö on Bagoéjoki. Seutu kuuluu sudanilais-sahelilaiseen vyöhykkeeseen. Kasvillisuus on metsäsavannia.

Kuntaan kuuluu seitsemän kylää. Asukkaat ovat etupäässä fulbeja. Lisäksi on bambaroita. Vallitseva uskonto on islam, mutta kunnassa on myös kristittyjä ja animisteja.

Seudun pääelinkeinot ovat maanviljely ja karjanhoito. Lisäksi harjoitetaan käsityöammatteja, kalastusta ja keräilyä.

## Lähteet
Benkadi

**Benkadi** voi viitata seuraaviin asiohin:

* Benkadi, kunta Malin Koulikoron alueen Banamban piirissä
* Benkadi, kunta Malin Koulikoron alueen Dioïlan piirissä
* Benkadi, kunta Malin Koulikoron alueen Kangaban piirissä
* Benkadi, kunta Malin Sikasson alueella
Piero Sodano

**Piero Sodano** (s. 3. heinäkuuta 1946) on italialainen entinen rallin kartanlukija. 

## Ura
Sodano aloitti uransa jo vuonna 1967 toimimalla mm. Bruno Ferrarisin kartanlukijana Italiassa ajetuissa rallin EM-sarjan kilpailuissa. Vuosina 1971 ja 1972 hän kiersi EM-sarjaa maanmiehensä Sergio Barbasion kartanlukijana.
Kaudella 1973 FIA lanseerasi automerkkien MM-sarjan ja Sodano osallistui Lancian tiimissä kartanlukijana kolmeen ralliin. Monte Carlossa hän toimi Simo Lampisen kartanlukijana, Ruotsin rallissa kuljettajana oli Ove Andersson ja Sanremossa jälleen Simo Lampinen. Seuraavana kahtena vuonna Sodano oli kartanlukijana MM- ja EM-ralleissa pääsääntöisesti Barbasiolle ja Mauro Pregliascolle. Vuoden 1975 RAC-rallissa Sodano istui kolmannen ja viimeisen kerran Simo Lampisen kartanlukijana.
Vuosina 1977 ja 1978 Sodanon pääasiallinen pari oli italialainen rallilegenda Sandro Munari. Viimeisen MM-rallinsa Sodano ajoi Sandro Munarin kanssa Keniassa vuonna 1981.

Kaikkiaan Sodano työskenteli kartanlukijana 21 MM-osakilpailussa. Voittoja ei kertynyt hänelle, mutta Sodano pääsi kahdesti palkintokorokkeelle Sandro Munarin kartanlukijana.

## Lähteet
* http://www.ewrc-results.com/coprofile/15214-piero-sodano/
Uudelleen jos luokses tulla voisin

**Uudelleen jos luokses tulla voisin** on Jaakko Borgin säveltämä ja Juha Vainion sanoittama iskelmä, joka tunnetaan parhaiten neuvostovirolaisen Georg Otsin suomenkielisenä levytyksenä vuodelta 1970. Sen muita levyttäjiä ovat Aikamiehet (1977), Erkki Leppänen (1978), Eero Piirto (1979) ja Jaakko Ryhänen (1992).

Tarinan mukaan Jaakko Borg teki sävelmän jo aiemmin tarkoituksenaan tehdä reipas humppafoksi, mutta siitä tuli niin kaunis että se jätettiin odottamaan. Kun Georg Ots oli tulossa jälleen Suomeen levyttämään vuonna 1970, slaavilaisvaikutteinen mollisävelmä kaivettiin esiin ja annettiin Juha Vainion sanoitettavaksi. Borg julkaisi sävelmän nimimerkillä V. Salanov.

## Lähteet
Dembela

**Dembela** on maalaiskunta ja sen keskuskylä Sikasson alueen Sikasson piirissä Malissa. Se sijaitsee 115 kilometriä Sikassosta luoteeseen. Kunnassa on 12&nbsp;500 ja kylässä 1&nbsp;800 asukasta (vuonna 2009).

Dembelan kunta rajoittuu koillisessa Sikasson piirin Tellan, idässä Mirian, etelässä Blendion ja Benkadin ja lännessä Koulikoron alueen Dioïlan piirin Niantjilan ja Bancon kuntiin. Maisemaa leimaavat tasangot ja kukkulat. Tärkeimmät vesistöt ovat Bagoé ja sen sivujoki Koba. Seutu kuuluu Sudanin ilmastovyöhykkeeseen. Kasvillisuus on metsäsavannia.

Kuntaan kuuluu 11 kylää. Asukkaat ovat etupäässä bambaroita. Lisäksi on jonkin verran fulbeja. Yleisin kieli on bambara. Vallitseva uskonto on islam, jonka rinnalla harjoitetaan myös animismia.

Dembelasta on yhteys RN7-maantielle Niénaan. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi ja riisi sekä myytäväksi kasvatetut puuvilla, maapähkinä ja pavut. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan keräilyä, pienimuotoista kaupankäyntiä, käsityöammatteja ja mehiläishoitoa.

## Lähteet
Sanremon ralli 1974

**Sanremon ralli 1974** oli MM-rallikauden 1974 4. osakilpailu, joka ajettiin pääosin kestopäällysteellä yhteensä 408,4 EK-kilometrin pituisena. Rallin kilpailukeskuksena toimi Sanremon kaupunki Italiassa. Kilpailu ajettiin 2. lokakuuta – 5. lokakuuta välisenä aikana. Kilpailu oli järjestyksessään 16. Sanremon ralli.

Rallin voittoon ajoi italialaispari Sandro Munari & Mario Mannucci ajokkinaan Marlboron sponsoroima Lancia Stratos. Toiseksi sijoittui italialaispari Giulio Bisulli & Francesco Rossetti Fiat 124 Abarth Rallyella. Kolmanneksi ajoivat italialaiset Alfredo Fagnola & Elvio Novarese Tre Gazzelle -tiimin Opel Asconalla.

Suomalaiset Markku Alén ja Simo Lampinen joutuivat keskeyttämään kilpailun.

## Tulokset
Lähde: 

## Lähteet

## Aiheesta muualla
* Rally-Maps.com
Dialakoro

**Dialakoro** on maalaiskunta ja sen keskuskylä Sikasson alueen Sikasson piirissä Malissa. Se sijaitsee 100 kilometriä Sikassosta luoteeseen. Kunnassa on 5&nbsp;500 ja kylässä 2&nbsp;100 asukasta (vuonna 2009).

Dialakoron kunta rajoittuu pohjoisessa Sikasson piirin Dogonin, idässä Kabarasson, etelässä Kignanin ja lännessä Koumankoun kuntiin.

Kuntaan kuuluu neljä kylää. Asukkaat ovat bambaroita ja senufoja.

Seudun pääelinkeino on maanviljely. Tärkeimmät viljelykasvit ovat puuvilla, maissi, durra ja hirssi. Lisäksi harjoitetaan karjanhoitoa ja pienimuotoista kaupankäyntiä.

## Lähteet
Kääpiömerisiili

**Kääpiömerisiili** (*Echinocyamus pusillus*) on hietadollareihin kuuluva merisiililaji. Se on soikea ja litteä, enintään 1,5 senttiä pitkä. Kääpiömerisiili on väriltään harmaanvihreä, mutta muuttuu vahingoittuessaan vihreäksi. Peräaukko on kuoren alapuolella. Kääpiömerisiili elää karkeassa hiekassa ja hienossa sorassa Britteinsaarien ympärillä. Se on saarten ainoa merisiililaji.

## Lähteet
Dogoni

**Dogoni** on maalaiskunta ja sen keskuskylä Sikasson alueen Sikasson piirissä Malissa. Se sijaitsee 120 kilometriä Sikassosta luoteeseen. Kunnassa on 13&nbsp;400 ja kylässä 2&nbsp;900 asukasta (vuonna 2009).

Dogonin kunta rajoittuu etelässä Sikasson piirin Kabarasson ja Dialakoron, lounaassa Koumankoun, koillisessa ja idässä Koutialan piirin Konséguélan ja Faguin ja luoteessa Koulikoron alueen Dioïlan piirin N’Dlondougoun kuntiin. Maisemaa leimaavat kyliä erottavat kukkulajonot. Vesistöjä ovat pohjoisrajalla virtaava Banifing ja sen sadekauden jälkeen kuivuvat sivujoet. Seutu kuuluu Sudanin ilmastovyöhykkeeseen.

Kuntaan kuuluu 14 kylää. Asukkaat ovat etupäässä senufoja ja bambaroita. Lisäksi on jonkin verran miniankoja ja fulbeja. Yleisimmät kielet ovat bambara ja senufo. Vallitseva uskonto on islam, mutta kunnassa on myös animisteja ja kristittyjä.

Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, fonio ja pavut sekä myytäväksi kasvatettava puuvilla. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, keräilyä, käsityöammatteja ja pienimuotoista kaupankäyntiä. Dogonissa, 
Nagnanissa ja N’Djibougoussa pidetään viikoittaiset markkinat.

## Lähteet
Sanremon ralli 1975

**Sanremon ralli 1975** oli MM-rallikauden 1975 8. osakilpailu, joka ajettiin pääosin kestopäällysteellä. Rallin kilpailukeskuksena toimi Sanremon kaupunki Italiassa. Kilpailu ajettiin 1. lokakuuta – 4. lokakuuta välisenä aikana. Kilpailu oli järjestyksessään 17. Sanremon ralli.

Rallin voittoon ajoi ruotsalaispari Björn Waldegård & Hans Thorszelius ajokkinaan Lancia Stratos. Toiseksi sijoittui italialaispari Maurizio Verini & Francesco Rossetti Fiat 124 Abarth Rallyella. Kolmanneksi ajoivat ranskalaiset Jean-Luc Thérier & Michel Vial Alpine A110:lla.

Suomalaisia kisaan starttasi neljä kuljettajaa: Markku Alén, Timo Mäkinen, Rauno Aaltonen ja Simo Lampinen, mutta he joutuivat keskeyttämään kilpailun.

## Tulokset
Lähde: 

## Lähteet

## Aiheesta muualla
* Rally-Maps.com
Fiat 124 Sport Spider

**Fiat 124 Sport Spider** on Fiatin vuosina 1966–1982 valmistama kaksiovinen kangaskattoinen cabriolet, joka korvasi edeltäneet 1500/1600 Cabriolet -mallit. Fiatin lopetettua mallin tuotannon Pininfarina jatkoi sen valmistusta **Pininfarina Spider** -nimisenä vuoteen 1985 saakka. Yhdysvalloissa Sport Spideria myytiin nimellä **Fiat Spider 2000**.

Pininfarinan suunnittelema 124 Sport Spider esiteltiin Torinon autonäyttelyssä 1966. Se perustui sedan-korisen Fiat 124:n lyhennetylle alustalle. Ensimmäisen sarjan (AS) malleissa oli 1,4-litrainen (90&nbsp;hv) moottori. 

Vuonna 1969 esitelty toinen sarja (BS) toi mukanaan uudistuksia, kuten esimerkiksi peruutusvalot ja parannellut jarrut. Seuraavana vuonna saataville tuli suurempi 1,6-litrainen (110&nbsp;hv) moottori, jolla varustetut mallit tunnisti konepellin kahdesta kohoumasta. 

Kolmas sarja (CS) esiteltiin vuonna 1972, moottorivaihtoehtoina olivat 132-mallista peräisin olevat 1,6- (108&nbsp;hv) ja 1,8-litraiset (118&nbsp;hv). Tehokkaimaksi malliksi esiteltiin Abarth Rally, jossa 1,8-litraisen moottorin teho oli kaksoiskaasuttimien ansiosta 128 hevosvoimaa. Kyseistä mallia valmistettiin vain hieman yli tuhat kappaletta. Vuoden 1974 jälkeen Spiderin myynti Euroopassa päättyi, ja autoa vietiin ainoastaan Pohjois-Amerikan markkinoille. 

Vuonna 1978 esiteltiin 2,0-litrainen moottori, jonka teho oli vähäiset 87&nbsp;hevosvoimaa, Kalifornian markkinoilla vielä sitäkin vähemmän. Seuraavana vuonna moottori sai polttoaineen suihkutusjärjestelmän, ja teho nousi 102 hevosvoimaan. Vuonna 1981 markkinoille tuli Fiat Turbo 2000 Spider, jonka moottorissa oli turboahtimen ja Boschin suihkutusjärjestelmän ansiosta tehoa 122 hevosvoimaa. Kyseistä mallia valmistettiin 1&nbsp;200 kappaletta. 

Vuonna 1982 auton valmistus siirtyi kokonaan Pininfarinalle ja myynti Euroopassa aloitettiin uudelleen. Tämän DS-sarjan moottori oli 2,0-litrainen, ja Euroopassa myydyissä malleissa tehoa oli 105 hevosvoimaa, Pohjois-Amerikkaan viedyissä puolestaan 102 hevosvoimaa. Vuonna 1983 tuli markkinoille mekaanisella ahtimella varustettu Spidereuropa VX, jossa oli tehoa 135 hevosvoimaa. Sitä valmistettiin ainoastaan 500 kappaleen erä. 

## Lähteet

## Aiheesta muualla
Blendio

**Blendio** on maalaiskunta ja sen keskuskylä Sikasson alueen Sikasson piirissä Malissa. Se sijaitsee 100 kilometriä Sikassosta luoteeseen. Kunnassa on 12&nbsp;300 ja kylässä 2&nbsp;200 asukasta (vuonna 2009).

Blendion kunta rajoittuu pohjoisessa Sikasson piirin Dembelan ja Mirian, idässä Kofanin, etelässä Niénan ja lännessä Watenin ja Benkadin kuntiin. Maisemaa leimaavat kukkulat, ylängöt, laaksot ja tasangot. Pysyviä vesistöjä ei ole. Seutu kuuluu sudanilais-sahelilaiseen vyöhykkeeseen. Kasvillisuus on pensassavannia.

Kuntaan kuuluu 14 kylää. Asukkaat ovat etupäässä fulbeja ja bambaroita. Vallitseva uskonto on islam, mutta kunnassa on myös kristittyjä ja animisteja.

Blendiosta on yhteys RN7-maantielle Niénaan. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, riisi, fonio, pavut, maapähkinä, hedelmät ja vihannekset. Myytäväksi kasvatetaan puuvillaa. Kotieläimiä ovat naudat, lampaat, vuohet ja siipikarja. Lisäksi harjoitetaan kaupankäyntiä, käsityöammatteja, kalastusta ja keräilyä.

## Lähteet
Walfrid Lehto

**Walfrid Olganpoika Lehto** (11. toukokuuta 1896 Jämsä – 4. tammikuuta 1946 Jämsä) oli amerikansuomalainen baritonilaulaja, joka käytti taiteilijanimeä **Volpi Leuto**. Hän levytti vuosina 1928–1929 yhteensä kaksikymmentä laulua gramofonilevyille New Yorkissa.

Lehto oli kotoisin Jämsän Hassista ja oppi laulamaan kotiseutunsa pappilassa. 30 vuoden iässä hän antoi konsertteja Helsingissä muun muassa Leo Funtekin kanssa. Lokakuussa 1926 *Helsingin Sanomat* kertoi hänen lähteneen Yhdysvaltoihin ja aikovan pitää siellä konserttikiertueen kapellimestari Jukka Mäkirinteen avustamana. Lehto asettui New Yorkiin, jossa toimi kahvila- ja oopperalaulajana. Hän teki siellä myös äänilevyjä muun muassa italialaisen Alfredo Cibellin sekä suomalaisten Margherita Violanten (Margit Schauman) ja Annie Mörkin kanssa. Lehto asui Yhdysvalloissa kahdeksan vuotta, kunnes lauluäänensä heikennyttyä palasi 1930-luvulla Suomeen. Vuosikymmenen lopulla hän antoi laulutunteja Helsingin Katajanokalla. Hän kuoli köyhänä kotikylässään Jämsässä vuonna 1946.

## Lähteet

## Aiheesta muualla
*Volpi Leuto ja Östman Stein-orkesteri v. 1928: ”Elomme päivät”, YouTube
Kantokorpi

**Kantokorpi** on sukunimi, joka on muun muassa seuraavilla suomalaisilla henkilöillä:

*Hanna Kantokorpi (s. 1963), taidemaalari ja kuvataideopettaja, Voitto Kantokorven tytär
*Mervi Kantokorpi (1958–2023) kirjallisuuskriitikko
*Otso Kantokorpi (1957–2018), toimittaja, taidekriitikko, kolumnisti, kuraattori ja tietokirjailija, Voitto Kantokorven poika
*Voitto Kantokorpi (1935–2021), kuvanveistäjä ja taidemaalari.
Chalk’s Ocean Airways

**Chalk’s Ocean Airways** oli yhdysvaltalainen lentoyhtiö, joka toimi vuosina 1917–2007. Lentoyhtiön perustaja oli Arthur ”Pappy” Chalk, joka oli myös lentäjä. Yritys käytti vesilentokoneita ja lensi pääasiassa Miamin ja Bahaman välillä. Se lensi Grumman G-73 Mallard- vesikoneilla. Vuonna 2005 tapahtuneen Chalk’s Ocean Airwaysin lento 101 -onnettomuuden jälkeen lentoyhtiö kärsi paljon tappiota ja se lakkautettiin vuonna 2007. Yhtiön päämaja sijaitsi Fort Lauderdalessa – Hollywoodin kansainvälisellä lentoasemalla, Browardin piirikunnassa Floridassa.

## Lähteet
Graafitietokanta

**Graafitietokanta** on tietokanta, jossa tietoa varastoidaan solmuihin () ja niiden välisiin suhteisiin (). Muodollisesti graafi on kokoelma solmuja () ja kaaria ().

Näin ollen rakenne muodostaa graafin, josta myös nimi. Oleellinen osa graafitietokantoja on myös kyselykieli jolla tietoa haetaan tietokannasta. 

Toisin kuin relaatiomallin kyselykieli SQL on graafitietokannoille oma standardoitu kyselykieli GQL (*Graph Query Language*), jonka standardi on julkaistu vuonna 2024.

## Perusidea

Graafitietokannoissa entiteetit esitetään solmukohtina, eli *nodeina.* Solmut ovat yhteydessä toisiin solmuihin. Yhteydet voivat kuvata eri asioita, kuten "A on töissä kohteessa B". 

Kukin yhteys (eli kaari) voi lisäksi pitää sisällään muuta relevanttia tietoa (*properties*) liittyen solmujen yhteyteen.

### Edut
Koska graafitietokannat varastoivat yhteydet muihin solmuihin suoraan solmu-tietueeseen, on kyselyiden toteuttaminen usein nopeampaa kuin esimerkiksi relaatiomalliin perustuvissa tietokannoissa (eli relaatiotietokannoissa), joissa liittyvä tieto täytyy hakea erikseen käymällä läpi jokainen tallennettu tietue.

Käytännön esimerkki *relaatiotietokannan* hausta voisi olla tilanne, jossa haettaisiin käyttäjän (ID 99) kaikki seuraajat. Relaatiotietokannassa tämä tehtäisiin hakemalla tiedot seuraajat-relaatiosta (taulusta) hakemalla kaikki käyttäjät, jotka seuraavat haluttua käyttäjä-ID 99:iä. 

Vastaavasti graafitietokannassa vastaava haku saataisiin suoritettua "seuraamalla" käyttäjä-solmuun tallennettuja yhteyksiä (joiden tyyppi on "seuraaja"), nopeuttaen kyselyä huomattavasti suurilla tietomäärillä.

Graafitietokannat soveltuvat myös erittäin hyvin monimuotoisten, eli polymorfisten suhteiden tallentamiseen.

## Graafitietokantaohjelmistoja

* AgensGrap
* Profium
* AllegroGraph
* ArangoDB
* JanusGraph
* Neo4j
* Oracle Spatial and Graph (osana Oracle Database:a)
* TigerGraph

## Lähteet
Markus Järvinen

Markus Järvinen (s. 13. kesäkuuta 1988) on suomalainen salibandyn pelaaja. Hämeenlinnalaissyntyinen Järvinen on pelannut urallaan FBC Turun ja TPS:n riveissä. Hän on pelannut vasempana laitahyökkääjänä sekä puolustajana ja on esiintynyt 36:ssa Salibandyliigaottelussa, sekä 8:ssa poikien U19-maajoukkueen ottelussa. Järvinen on saavuttanut urallaan U19-poikien MM-hopeamitalin vuonna 2005.

## Lähteet

http://salibandy.fi/huippu-urheilu/maajoukkueet/pojat/tilastot/pelaajatilastot/
http://salibandy.fi/huippu-urheilu/salibandyliiga/historia-ja-ennatykset/ 
http://salibandy.fi/huippu-urheilu/divari/historia-ja-ennatykset/ 
http://nhlfinns.net/salibandy/pelaaja/markus-jarvinen-19880613
Halleyn planeetta

**Halleyn planeetta** oli suomalainen yhtye. Se julkaisi yhden, samannimisen albumin 1986. Kokoonpano yhdisteli musiikissaan pop- ja kansanmusiikkielementtejä.

## Jäsenet
* Matti Kontio – kantele, harppu, kitarat, basso
* Tapio Aaltonen – lyömäsoittimet
* Constantin Ende – kosketinsoittimet
* Esa Kotilainen – haitari, kosketinsoittimet
* Seppo ”Paroni” Paakkunainen – saksofonit, alttohuilu
* Jukka Pekka Uotila – rummut

Lähde: 

## Diskografia
* 

## Lähteet
Kignan

**Kignan** on maalaiskunta ja sen keskuskylä Sikasson alueen Sikasson piirissä Malissa. Se sijaitsee 75 kilometriä Sikassosta luoteeseen. Kunnassa on 26&nbsp;000 ja kylässä 8&nbsp;600 asukasta (vuonna 2009).

Kignanin kunnan pinta-ala on 1&nbsp;202 neliökilometriä. Se rajoittuu pohjoisessa Sikasson piirin Koumankoun, Dialakoron ja Kabarasson, idässä Kourouman, etelässä Sanzanan ja lännessä Tellan kuntiin. Maisemaa leimaavat tasangot ja kukkulat. Vesistöistä tärkein on sadekauden jälkeen kuivuva Bagoén sivujoki N’kègnè. Seutu kuuluu Sudanin ilmastovyöhykkeeseen.

Kuntaan kuuluu 15 kylää. Asukkaat ovat etupäässä senufoja, bambaroita ja miniankoja. Lisäksi on muun muassa dogoneja, fulbeja ja bozoja. Yleisin kieli on bambara.

Kignanin kautta kulkee Gongasson ja Fanan välinen maantie. Seudun pääelinkeinot ovat maanviljely ja karjanhoito. Tärkeimmät vijlelykasvit ovat hirssi, durra, maissi, maapähkinä ja myytäväksi kasvatettava puuvilla. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, kaupankäyntiä ja käsityöammatteja. Teollisuutta edustavat CMDT:n puuvillankäsittelylaitos ja sen jätekuitua hyödyntävä Sucotex.

## Lähteet
Kofan

**Kofan** on maalaiskunta Sikasson alueen Sikasson piirissä Malissa. Sen keskuskylä Kafana sijaitsee 75 kilometriä Sikassosta luoteeseen. Kunnassa on 10&nbsp;300 ja kylässä 4&nbsp;200 asukasta (vuonna 2009).

Kofanin kunta rajoittuu pohjoisessa Sikasson piirin Mirian ja Tiankadin, koillisessa Doumanaban, kaakossa ja etelässä Kapolondougoun ja lännessä Niénan kuntiin. Maisemaa leimaavat ylängöt ja kukkulat. Seutu kuuluu Sudanin vyöhykkeeseen. Kasvillisuus on metsäsavannia.

Kuntaan kuuluu kahdeksan kylää. Asukkaat ovat etupäässä senufoja. Lisäksi on bambaroita ja fulbeja. Vallitseva uskonto on islam, mutta kunnassa on myös kristittyjä ja animisteja.

Seudun pääelinkeino on maanviljely. Tärkeimmät vijlelykasvit ovat maissi, hirssi, durra ja riisi sekä myytäväksi kasvatettavat puuvilla ja maapähkinä.

## Lähteet
Tryggve Saxén

**Tryggve Saxén** (7. huhtikuuta 1920 Vaasa – 2. maaliskuuta 1970 Vaasa) oli suomalainen matemaatikko. Koulutukseltaan hän oli filosofian tohtori (Helsingin yliopisto 1953), ja hän toimi  Vaasan kauppakorkeakoulun talousmatematiikan ja tilastotieteen professorina sekä oppilaitoksen ensimmäisenä rehtorina vuosina 1968–1970. Saxén kuoli 49-vuotiaana.

## Lähteet
Finkolo Ganadougou

**Finkolo Ganadougou** on maalaiskunta Sikasson alueen Sikasson piirissä Malissa. Sen keskuskylä Finkolo sijaitsee 85 kilometriä Sikassosta länteen. Kunnassa on 17&nbsp;300 ja keskuskylässä 4&nbsp;300 asukasta (vuonna 2009).

Finkolo Ganadougoun kunnan pinta-ala on noin 600 neliökilometriä. Se rajoittuu pohjoisessa Sikasson piirin Minikon ja Niénan, idässä Zanférébougoun, Kapolondougoun ja Kolokoban, etelässä Lobougoulan ja N’Tjikounan ja lännessä Kolondiéban piirin Nangalasson kuntiin. Maisemaa leimaavat tasangot ja ylängöt. Pysyviä vesistöjä ei ole. Ilmasto on sudanilais-sahelilainen. Kasvillisuus on heinä- ja pensassavannia.

Kuntaan kuuluu 16 kylää. Asukkaat ovat etupäässä fulbeja, bambaroita ja senufoja. Vallitseva uskonto on islam, jonka rinnalla harjoitetaan myös animismia.

Seudun pääelinkeinot ovat maanviljely ja karjanhoito. Tärkein rahakasvi on puuvilla. Kotieläimiä ovat naudat, lampaat, vuohet, aasit ja siipikarja.

## Lähteet